ทางหลวงแผ่นดินหมายเลข 2224

ทางหลวงแผ่นดินหมายเลข 2224 สายมวกเหล็ก–ซับน้อยเหนือ เป็นทางหลวงแผ่นดินสายหนึ่งที่อยู่ในเขตอำเภอมวกเหล็ก จังหวัดสระบุรีเกือบตลอดทั้งสาย และพาดผ่านพื้นที่บางส่วนของอำเภอปากช่อง จังหวัดนครราชสีมา มีระยะทางตลอดสายทั้งสิ้น 51.798 กิโลเมตร
 รายละเอียดของเส้นทาง 
เริ่มต้นจากถนนมิตรภาพ ในพื้นที่ตำบลมิตรภาพ อำเภอมวกเหล็ก ตรงขึ้นไปตัดกับทางหลวงแผ่นดินหมายเลข 2089 ผ่านหน้าวัดบ้านหมาก ก่อนจะเลี้ยวซ้ายตรงแยกตัดกับทางหลวงแผ่นดินหมายเลข 2273 ตรงขึ้นไปทางทิศเหนือ เลียบคลองมวกเหล็ก ผ่านอุทยานแห่งชาติน้ำตกเจ็ดสาวน้อย ก่อนจะข้ามคลองมวกเหล็กเข้าสู่เขตอำเภอปากช่อง จังหวัดนครราชสีมา ผ่านวัดปากคลอง ก่อนจะข้ามคลองไทร และกลับเข้าสู่เขตอำเภอมวกเหล็กอีกครั้งที่ตำบลหนองย่างเสือ หลังจากนั้นกลับมาตัดกับทางหลวงแผ่นดินหมายเลข 2273 อีกครั้ง แล้วตัดกับทางหลวงแผ่นดินหมายเลข 2243 ก่อนจะสิ้นสุดที่ทางหลวงแผ่นดินหมายเลข 2247 บริเวณหน้าสถานีตำรวจชุมชนลำพญากลาง ตำบลลำพญากลาง รวมระยะทางทั้งหมด 51.798 กิโลเมตร
 รายชื่อทางแยก 

 สถานที่สำคัญในเส้นทาง 
 โรงเรียนนายเรืออากาศนวมินทกษัตริยาธิราช
 วัดบ้านหมาก
 ค่ายชัยปิติ
 น้ำตกเจ็ดสาวน้อย 
 ค่ายหัตถาวุธ
 ภูย่างเสือ
 องค์การบริหารส่วนตำบลหนองย่างเสือ
 องค์การบริหารส่วนตำบลลำพญากลาง
 สหกรณ์โคนมไทย–เดนมาร์ค (ลำพญากลาง) จำกัด

2224
4-2224
หมวดหมู่:ถนนในจังหวัดสระบุรี
หมวดหมู่:ถนนในจังหวัดนครราชสีมา